Pályafutása során három olimpián vett részt. Először a 2004-es athéni olimpián játszott, ahol egyesben az első fordulóban vereséget szenvedett az amerikai Vincent Spadeától. Négy évvel később a 2008-as pekingi olimpián egyesben a negyeddöntőig jutott, ahol a későbbi győztes Rafael Nadaltól kapott ki, párosban pedig Julian Knowle partnereként szenvedett vereséget az első kiemelt, későbbi bronzérmes Mike Bryan–Bob Bryan-testvérpártól. Harmadik olimpiai részvétele a 2012-es londoni játékokon volt, ahol egyesben az első fordulóban győzte le őt a horvát Marin Čilić, párosban pedig a második körben esett ki Alexander Peya partnereként, miután kikaptak a spanyol David Ferrer–Feliciano López-duótól.